فنرباخچا دوغوش ایسپانیادان ظفرله دوندو
فنرباخچا دوغوش، ایسپانیا نماینده سی والنسیا باسکت تیمینی 80-67 حسابی ایله مغلوب ائتدی.
فنرباخچا دوغوش، تورک هاوا یوللاری آوروپا لیگینین 17-جی تورونون جاواب قارشیلاشماسیندا ایسپانیا نمایندهسی والنسیا باسکت تیمینی 80-67 حسابی ایله مغلوب ائتدی.
بو نتیجه ایله ساری-گؤیلو تیم آوروپا لیگینده 11-جی غالیبیتینی آلارکن، والنسیا باکست کلوبو ایسه 12 دفعه مغلوبیت ایله اوزله شدی.
دیگر طرفدن، ایسپانیانین قاباقجیل ژورناللاریندان Gigantes del Basket طرفیندن هر ایل پایلانان بسکتبال موکافاتلاری، والنسیادان تشکیل ائدیلن مراسیمده صاحبلرینه تقدیم ائدیلدی.
فنرباخچا کلوبونون معلوماتینا گؤره، تورک هاوا یول لاری آوروپا لیگی شامپیونو فنرباخچا دوغوش بسکتبال تیمینین مربیسی Zeljko Obradovic "بسکتبال افسانهسی"، Maurizio Gherardini "ان باشاریلی منئجر"، Jan Vesely ده "ان دقت چکن بسکتبالجی" موکافاتینا لاییق گؤرولوب.
azb_Arab azb_Arab azb_Arab azb_Arab azb_Arab azb_Arab